Folketing
2011-12-19

Vi skal kun stille spørgsmål til en andenbehandling, hvis vi har noget nyt at tilføre debatten. Men nu er det jo sådan, at positionerne fra førstebehandlingen er kendte, så der er ikke noget nyt. Men måske skal jeg forstå det således, at oppositionen har så lidt at lave for tiden, at oppositionen bruger talerstolen som en slags beskæftigelsesterapi, og så håber jeg bare, at oppositionen har meldt til jobcentret, at de er aktivt jobsøgende. Det, der får mig op af stolen nu, er jo at det blev efterlyst, at vi ligesom skulle komme på banen. Men der er jo ikke noget nyt siden førstebehandlingen, og jeg skal lige høre: Hvad er det, den konservative ordfører mener er nyt i forhold til førstebehandlingen? Det handler vel ikke bare om at sige noget bare for at sige noget?